**Ydelsesbeskrivelse for Valhalla**

**Bofællesskab**

|  |  |  |  |
| --- | --- | --- | --- |
| **FAKTA** | | | |
| **Paragraf(fer)** | **Adresse** | | **Tilbudsportalen** |
| ABL § 105, stk. 2 + SEL § 85 | H. P. Christensens Vej 22 A + B 3000 Helsingør | | <http://bit.ly/2mp6a0o> |
| **Antal pladser** | **Kvalitetsstandard** | | **Hjemmeside** |
| 14 | <http://bit.ly/2lq5gfU> | | <http://bit.ly/2mGChVp> |
| **Dækning** | Mandag-fredag kl. 08.00-14.00.  Lørdag lukket.  Søndag kl. 09.00-14.00. | | |
| **Målgruppe** | Borgere med et langvarigt og aktivt misbrug, som kan bestå af alkohol, euforiserende stoffer og medicin. Hertil kommer psykiske lidelser samt sociale problemer. Målgruppen er karakteriseret ved, at sammensætningen af forskellige problematikker er knyttet til den enkelte borger. Derfor er indsatsen målrettet den enkelte beboers ønsker, behov og forandringspotentiale. | | |
| **Hvem er ansat?** | Pædagoger, socialrådgiver, social- og sundhedsassistent, omsorgsmedarbejder. | | |
| **Fysisk rammer** | Bofællesskabet består af 14 selvstændige boliger på hver 30 m2 med et lille køkken, eget bad og egen have, samt et fælleshus. Fælleshuset består af to kontorer, to køkkener, samt en fælles opholdstue med tv, sofagruppe, Hver beboer har også sit eget skur. Endvidere er der en hundegård, et grill-område, samt to tilhørende vaskerum m/vaskemaskiner og tørretumbler. Der er en petanquebane i fælleshaven, samt mulighed for at dyrke krydderurter i højbedende. | | |
| **Egenbetaling** | Der er egenbetaling ifm. fællesspisning om tirsdagen, samt ved prissatte aktiviteter ud af huset. | | |
|  |  | | |
| **INDSATSEN** | | | |
| Formålet med indsatsen efter § 85 er at støtte den enkeltes muligheder for at skabe forandringer i livssituationen. Socialpædagogisk bistand skal bidrage til, at den enkelte kan skabe en tilværelse på egne præmisser. Indsatsen tager således sigte på, at den enkelte kan bevare, forbedre eller vedligeholde sine psykiske, fysiske og sociale funktioner.  Valhalla skal sikre at borgeren modtager den fornødne støtte til praktiske opgaver i hjemmet, medicinhåndtering og eventuel hjælp til personlig pleje via Hjemmeplejen  Borgeren skal leve i et miljø, hvor der er kontinuerlig fokus på sundhed og trivsel. Valhalla skal derfor efterleve Sundhedsloven og Sundhedsstyrelsens krav vedrørende eksempelvis sundhedsfaglige instrukser, sygeplejefaglige optegnelser, medicinhåndtering og hygiejne.  Valhalla skal sikre, at der er et sundhedsfremmende fokus i forhold til borgerens fysiske sundhed.  Valhalla skal sikre, at hverdagen tilrettelægges ud fra et individuelt hensyn og ud fra den enkelte borgers behov og psykiske og fysiske formåen.  Valhalla skal, i det omfang det skønnes nødvendigt, ledsage beboerne uden for Valhallas rammer. | | | |
| **Ledsagelse** | | Ledsagelse gælder for både én eller flere beboere. Valhalla skal, i det omfang det skønnes nødvendigt, ledsage beboerne uden for Valhallas rammer fx til læge, tandlæge, rusmiddelcenter, det etablerede sundhedssystem, møder med sagsbehandler osv. | |
| **Pædagogiske metoder** | | Anerkendende relationer, motiverende samtaler. Tilgange: Empowerment, Harm Reduction. | |
| **Værdier** | | Med udgangspunkt i borgerens vilkår, ønsker og behov at samarbejde om at øge borgerens livskvalitet.  Der arbejdes på at etablere bæredygtige anerkendende relationer til beboerne og med det udgangspunkt, samarbejde med beboerne om at øge livskvaliteten. Personalet udviser respekt for det enkelte individ og individets integritet, og derfor må livskvalitet defineres af den enkelte beboer. Der arbejdes på at beboerne indgår i det sociale liv på Valhalla og tager ejerskab i forhold til dagligdagen. Der arbejdes med beboerinddragelse i beslutninger der vedrører dagligdag og drift. | |
| **Brugerindflydelse** | | Valhalla har en inddragende tilgang til beboernes problemstillinger, således at der arbejdes støttende hen imod at beboeren selv kan varetage løsningen af egne problemstillinger.  Valhalla har udarbejdet en skriftlig politik for hvorledes kommunens overordnede politik for brugerinddragelse implementeres på Valhalla. Politikken er udformet i dialog med beboerne.  I Helsingør kommune er der nedsat et Udsatteråd. Beboere på Valhalla er repræsenteret i Udsatterådet gennem valgte repræsentanter fra Valhalla eller fra andre kommunale foranstaltninger for udsatte borgere. | |
| **Samarbejde med pårørende** | | Valhallas personale samarbejder med pårørende, når beboerne ønsker det. | |
|  | |  | |
| **INDHOLD** | | | |
| **Aktiviteter og traditioner** | | Socialt samvær i fælleshuset med kaffe, te og tv-hygge  Fælles morgenmad hver dag  Varm mad tirsdag  Påskefrokost og fejring af jul, nytår, pinse, fastelavn, Mortens aften, Valhallas fødselsdag, samt Store Livsglæde Dag, som er en årlig fælles begivenhed med andre enheder.  Andre aktiviteter som for eksempel besøg på Louisiana, fisketure, koncerter, biografture, kræmmermarked osv.  Der er beboermøde på Valhalla hver 6. uge  Mulighed for beboerne for at deltage sammen med personalet til diverse fagligt orienterede arrangementer | |
| **Dagligdagens rytme** | | Der er morgenmad fra ca. kl. 08.15, og herefter er dagens gang baseret på, hvad der er af aftaler, gøremål, her & nu opgaver, samt input fra beboerne. | |